**หัวข้อวิจัย** ศึกษาการใช้หัวมันสำปะหลังสดหมักยีสต์ชนิดสายพันธุ์ผลิตแอลกอฮอล์

และชนิดสายพันธุ์ทำขนมปังร่วมกับอาหารข้นต่อสมรรถนะการเจริญเติบโต

และผลตอบแทนทางเศรษฐกิจในสุกรรุ่น

**ผู้ดำเนินการวิจัย** รองศาสตราจารย์ ดร.สิทธิศักดิ์ คำผา หัวหน้าโครงการฯ

ผู้ช่วยศาสตราจารย์ ดร.อุทัย โคตรดก ผู้ร่วมวิจัย

**หน่วยงาน** สาขาวิชาสัตวศาสตร์ คณะเทคโนโลยีการเกษตร

มหาวิทยาลัยราชภัฏมหาสารคาม

**ปี พ.ศ.** 2561

**บทคัดย่อ**

การวิจัยในครั้งนี้มีวัตถุประสงค์เพื่อศึกษาเปรียบเทียบการใช้หัวมันสำปะหลังสดหมักยีสต์ ชนิดสายพันธุ์ผลิตแอลกอฮอล์ (Alcohol ­yeast)­และชนิดสายพันธุ์ทำขนมปัง (Barker ­yeast) ร่วมกับอาหารข้นต่อสมรรถนะการเจริญเติบโตและผลตอบแทนทางเศรษฐกิจ การทดลองครั้งนี้ใช้สุกรลูกผสมจำนวน 8 ตัว โดยนำข้อมูลที่ได้ทั้งหมดจากการทดลองมาวิเคราะห์ตามแผนการทดลองแบบกลุ่มอิสระต่อกัน(Group T-Test) แบ่งการทดลองออกเป็น 2 กลุ่มทรีทเมนต์ คือ กลุ่มทรีทเมนต์ (T1)­เสริมหัวมันสำปะหลังสดหมักยีสต์ขนมปัง 50 ­­เปอร์เซ็นต์ + อาหารข้นบริษัทซีพี 50 เปอร์เซ็นต์ และ กลุ่มทรีทเมนต์ (T2) ­เสริมหัวมันสำปะหลังสดหมักยีสต์แอลกอฮอล์­ 50 เปอร์เซ็นต์ + อาหารข้นบริษัทเบทาโกร 50 เปอร์เซ็นต์ โดยสุกรได้รับอาหารกินเต็มที่ ผลการทดลองพบว่า­สุกรกลุ่มที่ได้รับหัวมันสำปะหลังสดหมักยีสต์ชนิดสายพันธุ์ ผลิตแอลกอฮอล์ร่วมกับอาหารสำเร็จรูปซีพี (T1) และหัวมันสำปะหลังสดหมักยีสต์ชนิดทำขนมปังผสมอาหารสำเร็จรูปบริษัทเบทาโกรมีอัตราการกินได้ไม่แตกต่างกัน (P>0.05 ) ­มีค่าเฉลี่ยเท่ากับ 2.016 และ 2.16 กรัม/ตัว/วัน นอกจากนี้­อัตราการเจริญเติบโตของสุกรจากการทดลองพบว่า สุกรทั้ง 2­ ทรีทเมนต์ มีอัตราการเจริญเติบโตต่อวันไม่แตกต่างกัน (P>0.05) โดยมีค่าเฉลี่ย 588.45 และ 580.16­ กรัม/ตัว/วัน ตลอดจนอัตราการแลกเนื้อของสุกรทั้ง 2 ­ทรีทเมนต์ พบว่าไม่แตกต่างกันทางสถิติ (P>0.05) มีค่าเฉลี่ยที่­ 4.2 และ 4.5